LidanRubinov/Halacha-QA huggingface dataset:
שאלה: שקר: קבלתי מתנה מאיזה חידון בבית הספר, ואחרי שנה בערך נתתי את המתנה כשהיא נראת חדשה לחברה, מתנת יום הולדת. ואז חברה שלי אמרה משהו בסגנון: היי, זה לא מה שקיבלת לחידון.? ומאוד לא ידעתי מה לעשות אז מלמלתי משהו כמו: לא. לא קבלתי בפר לחידון? (בחידון אחר קבלתי ספר). והילדה שקיבלה את המתנה שמעה את זה, אני די בטוחה. עברה שנה בערך מאז. האם אני צריכה להגיד לאחת הבנות משהו? ויום טוב.
תשובה: וברכת ד  נראה שהילדה ששמעה כבר שכחה מכל העניין ועל כן לא כדאי לעורר כעת, אם אין לכך משמעות מעשית. אבל צריך להשתדל לומר רק את האמת. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: זמני ברכות: כמה זמן אפשר לחכות עד הברכה אחרי שסיימתי לאכול? בברכת המזון זה 72 דקות, נכון? אז כמה זמן זה ב מעין שלוש, ו בורא נפשות? ויום טוב המון יישר כח!!!!
תשובה: וברכת ד  כל זמן שעדיין נהנה מהמזונות שאכל קודם. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: שבוע שלפני תשעה באב: האם בשבוע שלפני תשעה באב אני יכול להזמין כרטיסים להופעה שתיתקיים בעשירי באב בערב?
תשובה: וברכת ד  אפשר, אם ההופעה היא צנועה ומועילה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: 2 שאלות בנושאים שונים: הי - - רציתי לשאול אני חוזר בתשובה, ולצערי בעבר הייתי יוצא עם בנות כשלא שמרנו תורה ומצוות. רציתי לשאול אם אני צריך לבקש סליחה מכל הבנות שיצאתי איתן בעבר שנפגעו ממני( אחרת יש לי עבירה שבן אדם לחבירו שאין על זה תשובה.) אני מדבר על פגיעות כמו: 1-שהייתי יוצא איתן בהתחלה ואחרי כמה שבועות הייתי אומר להן שלא בא לי להמשיך את הקשר ( ידעתי מראש שזה לא יהיה לחתונה סתם יצאתי בשביל הכיף ואז הן נפגעו, ממציא להן איזה תירוץ והן לא היו מאמינות וחושבות שאני משקר) 2- את חטאי אני מזכיר- אך חייב לציין כדי לדעת אם אלו עוונות שבן אדם לחברו שאני צריך לבקש על זה סליחה- בנות היו נפגעות ממני כשהייתי מדבר איתן מהר על כל הדיבורי חשק למיניהן ומבקש מהן וכו ( הן ממש נפגעו),או שמציע להן קשר לא רציני. האם 2 העבירות הנ"ל הן בכלל עבירות שבן אדם לחבירו?( מלבד למקום שזה תשובה ביני לבינו). אני חייב לציין שהייתי מתנהג בנימוס ולא מקלל ולא זכורה לי פגיעה רצינית כל שהי מלבד הנ"ל. לרב- וסליחה על השאלות פשוט זה ישב לי על הלב- ואני מתבייש לדבר על זה עם רב והמשך יום טוב
תשובה: ב"ה, אלו דברים שבין אדם לחבירו וצריך לבקש סליחה. לא צריך להאריך בשיחה כדי לא ליצור שוב קשר, לומר שאתה נמצא במקום אחר וחושב שנהגתה לא כראוי ומבקש מחילה. דני ארגמן
שאלה: בחירת שמלה לחתונה: אני מתחתנת בעוד 3 חודשים, ורציתי לדעת האם בתשעת הימים, מותר ללכת לחפש שמלת כלה, למדוד אך לא לקנות, ובתום תשעת הימים לסגור את העסקה ולשלם עבור השמלה? אותה שאלה לגבי בעלי המקצוע השונים כמו צלם, תקליטן ועוד. מראש
תשובה: לך מזל טוב לחתונה, אין לעשות בימים אלו, תשעת הימים, במשא ומתן של שמחה. כל משא ומתן של הכנות לחתונה הוא משא ומתן של שמחה. בציפיה לישועה דוד לוי 098987548
שאלה: הדילמה בין חברות לבין הזמנה לנישואין חד מיניים: אישתי קצינה במילואים ב"ה, תרמה ותורמת רבות למדינה, ושומרת על קשרי חברות טובים עם החבר ה ביחידה בה שירתה. לאחרונה קיבלה הזמנה מאחד החברים שם ל"חתונה" שלו עם "בן זוגו" - מה שנקרא נישואין חד מיניים. היא מתייסרת בדילמה שבין ערך החברות וכבוד הזולת לעומת ערך המשפחה ביהדות והניגוד בין "נישואין חד מיניים" לאמונתנו. שאלתי זאת בתמצות רב, וכמובן שאפשר להרחיב רבות בתיאור הקונפליקט. (ואם אפשר כנדבך נוסף לשאול מה קורה לגבי זה שהאירוע נקבע לתשעת הימים. רציני לגמרי) אשמח להתייחסות
תשובה: כדי לענות על שאלתך אשתמש כדרכו של יהודי בשאלה. האם היית מתלבט אם לבוא לאירוע בו חוגגים העברת השבת ליום א בקביעות והפיכת השבת ליום חילול שבת המוני. האם היית בא לטקס כזה? לדעתי לא היה לנו ספק גם אם המחיר הוא לפגוע בחברות עם מחלל השבת. השבת מעל לחברות עם יהודי אחר. כךגם בנושא שהעלית טקס כזה הוא הכרזה שמה שנאסר על ידי התורה לא קיים יותר. האם אנחנו יכולים ללכת? מה עושים עם החברות? יש סיבות רבות מדוע איננו יכולים להגיע לארוע מסויים ובוודאי בימים אלו. אפשר להסביר שלא מגיעים בגלל המצב( המבין יבין שמדובר במצב הלאומי ואתה תתכוון המצב הרוחני, מותר גם לשנות מפני ה ). בסופו של דבר אני בטוח שהדבר יובן על ידי המזמינים גם אם הדבר לא ייאמר. "והאמת וה אהבו"
שאלה: לגבי גומי: האם החמצוצים ודובנים ובקבוקי קולה ובננות של גומי מנצסטר מותרות כמו כשרות בית יוסף העדה החרדית וגם האם איגוד הרבנים נחשבת כמו העדה החרדית בית יוסף או יותר? מראש
תשובה: תשובה לשאלתך ניתן למצוא בקישור הבא:
שאלה: כשרות בירק: הירק kale, האם ניתן לקנות אותו ולשטוף אותו? או שהוא כל כך בעייתי שלא ניתן לקנות אותו?
תשובה: Kale בעברית "כרוב עלים". על מנת להשתמש בו צריך: א. לפרק את העלים ב. להשרות 3 דקות במי סבון ג. לשפשף כל עלה בתוך המים ד. לשטוף היטב תחת הברז ה. לבדוק בעין מול מקור אור חזק כל עלה ועלה משני צדדיו. היום רוב הציבור אינו בקי בבדיקת יקרות עלים ולכן לא מומלץ לבדוק אלא לאדם שהתמחה בבדיקת חרקים בירקות עלים
שאלה: 2 שאלות בנושאים שונים: 1.איך מצליחים להימנע מלשון הרע? איך מצליחם לזכור את הלימוד?
תשובה: א. יש כלל פשוט ובטוח להמנע מלשון הרע - לספר הכל באופן כללי מבלי להזכיר שמות של אנשים פרטיים. ויש כלל טוב ממנו אבל יותר קשה: לאהוב את כולם ולרצות בהצלחתם ואז ממילא לא יהיה מישהו שנחשוב עליו דבר שאינו טוב. יש שני כללים פשוטים ובטוחים לזכור את הלימוד - חוזרים עליו שוב ושוב, ומבקשים מאחרים שיבחנו אותך.
שאלה: תולעים: האם תאנים טריים נגועים בתולעים ואם כן האם אפשר לבדוק אותם ואיך
תשובה: עיין בקישור המצורף:
שאלה: שוקולד מהדיוטי פרי: בס ד אחותי טסה לחו ל לפני שבוע והיא קנתה מהדיוטי פרי: עדשים (סוכריות צבעוניות שוקולד: smarties וזה של חברת נסטלה nestle והכל מאחורה כתוב באנגלית! לא כתוב שום מילה בעברית ולא מצאתי את המילה: kosher והכל שם כתוב קטן מידי איך אפשר לדעת עם זה כשר? איזה סימנים צריך לחפש? :)
תשובה: הבעיה במוצרים המיוצרים בחו"ל שגם אם יש כמוהם בארץ   אין זה סימן לכשרות, מכיוון שארגוני הכשרות דואגים לפס ייצור מיוחד, שמשגיחים על הכשרתו. מוצר שאין עליו סימן של אחד מארגוני הכשרות בחו"ל, כמו הou, או ה ok, או של סמל אחר של ארגון רבנים מוכר   אין להשתמש בו.
שאלה: תשעה באב: האם מותר לנסוע בתשעת הימים- סופ"ש הקרוב למלון.? (במימון עי מקום עבודה, בשל המצב בדרום) האם מותר ללכת לים בריכה בתשעת הימים, לאחר ר"ח אב?
תשובה: וברכת ד  אפשר לנסוע לבית מלון, אבל אין לשמוע מוזיקה, לגבי ים וברכה לבני אשכנז אסור ולבני ספרד יש מקילים עד יום א  הקרוב ויש אוסרים מר"ח מנחם אב. בשורות טובות ונחמת ירושלים יהודה הלוי עמיחי מכון התורה והארץ כפר דרום אשקלון
שאלה: בשר בתשעת הימים-ילדים: רציתי לדעת אם אפשר לתת לילדים בשר בתשעת הימים? מדובר על ילד כמעט בן שלוש. ובשורות טובות
תשובה: בשל העובדה שאין מצוות חינוך עדיין בגיל זה לנושא אכילת בשר בתשעת הימים - הדבר צריך להיבחן. אם יש צורך (הילד אינו אוכל דברים אחרים  יש צורך למען תזונתו וכדו ) - מותר, ואם אפשר בלי - אז אוכלים תחליפים.
שאלה: סכין: אני טסה לחו"ל ואתאכסן במלונות שם. רציתי לשאול האם מותר לי לאכול מהפירות והירקות שחתוכים שם? (אני לא יודעת מה חתכו עם הסכין לפני כן.יכול להיות גם מאכלים שאינם כשרים.) טל-לי.
תשובה: וברכת ד  חתוך ירקות רגילים אין בעיה כלל. יש בעיה בחיתוך ירקות חריפים (בצל, שום צנון וכו ), אולם בד"כ במלונות ומסעדות יש סכין מיוחדת לירקות כך שאין בעיה. בשורות טובות ונחמת ירושלים יהודה הלוי עמיחי מכון התורה והארץ כפר דרום אשקלון
שאלה: מאכל חריף: לרב כבר הפניתי לרב שאלה על דין חלבי או בשרי בדג מלוח והרב הפנה אותי לדין מאכלות חריפים. שאלתי היא מתייחסת לדין הדג לעניין מנהג אכילת חלבי בימי תשעת הימים. האם קיימת בעייה. המקרה מתייחס לכך שאיני יודע באיזו סכין השתמשו
תשובה: הדג נחשב חזקת בשרי - אין צורך להמתין עבורו שש שעות ואפשר לאכול חלבי בארוחה סמוכה. לכן אין לאסור זאת בתשעת הימים.
שאלה: שנת שמיטה: היי השבוע עזרתי להקים ישוב חדש בבקעה, רציתי לשאול בגלל שיש שנת שמיטה והישוב הזה חדש לחלוטין האם אפשר לעבוד את האדמה?
תשובה: וברכת ד  עד ראש השנה אין כל בעיה. אחר ראש השנה יצטרכו לעשות או היתר מכירה או אוצר בית דין לפי האפשרויות ההלכתיות. נא להפנות את מרכז היישוב למכון התורה והארץ 086847325. יהודה הלוי עמיחי מכון התורה והארץ כפר דרום אשקלון
שאלה: יהדות בעולם: היי קוראים לי אוריה ואני בת 16 וחצי ודתייה, אני יודעת מזה יהדות וגדלתי להיות יהודיה אבל הרבה פעמיים אני מוצאת את עצמי בסיטואציות שצריך להסביר מהי יהדות לגויים או לאתיאסטים, ותמיד יכולים להגיד לי שאני גזענית או שזה לא נכון אז מה אני אמורה לענות להם???
תשובה: אם יאמרו  גזענית  תאמרי להם שאנחנו מוכנים לקבל גרים מכל גזע: הודים וסינים, יפנים ואפריקאים, מוסלמים ונוצרים, גרים באים מתוך כוונה כנה להיות יהודים. זו הוכחה שאיננו גזענים. אנחנו אומנם נבדלים מהגויים אבל אין לנו שום דבר נגד גזעים אחרים. אם יאמרו  לא נכון  תאמרי להם שיש לך הוכחה. עם ישראל הוא תופעה אלוקית בעולם שלנו. אין עוד תופעה דומה לנס שהעם הזה מציג כיום. אנחנו דת ששייכת לעם אחד אשר קיים כבר שלשת אלפי שנים ובתוכם הוא הספיק לחיות בארץ מולדתו, לצאת פעמיים לגלות, להיות מפוזר בין עמים אחרים במשך אלפיים שנה, לחזור לארצו ולבנות אותה למולדת אחרי שננטשה למשך אלפיים שנה. אין עוד עם שחדל לדבר בשפתו העתיקה ושב והפך אותה לשפת יום יום שלו. אין עוד עם שהתפזר בעשרות גלויות והושפע מהן מאוד - למרות זאת בבא העת התקבץ שוב וחי באחווה גדולה למרות הבדלים גדולים בסגנון החיים. בקיצור - עם ישראל הוא ההוכחה לאמונת ישראל.
שאלה: ללא נושא: לחם שנאפה בתנור חלבי בתבנית חלבית האם מותר לאוכלו עם מאכל בשרי?
תשובה: נכתב בשאלה "שנאפו", כלומר שהם כבר נאפו. זה מצב של בדיעבד. ההלכה היא שבדיעבד מותר בין לספרדים בין לאשכנזים. ובתנאי שהכלים שאפו עליהם ובתוכם היו נקיים משאריות חלב.
שאלה: אישה מניקה-תשעה באב: כבוד הרב אני ספרדיה, ילדתי לפני חודש ושלושה שבועות.אני מניקה בלבד. בעלי במילואים בעוטף עזה ואני בבית עם שלוש בנות קטנות שיהיו בריאות. האם אני פטורה מצום תשעה באב? וראש חודש טוב ובשורות טובות
תשובה: וברכת ד  אם לא תוכלי לקבל עזרה בצום, תשתדלי להתחיל לצום בבוקר, אבל אם תרגישי מעט כאב ראש או חולשה או סחרחורות תוכלי מיד לאכול ולשתות כרגיל. בשורות טובות ונחמת ירושלים יהודה הלוי עמיחי מכון התורה והארץ כפר דרום אשקלון
שאלה: לימוד תנ"ך: כאדם מתחזק, רציתי לברר ולדעת את דעתכם, מי הדרך הנכונה ביותר ללמוד תנ"ך. אני לומד הלכה, תורת ברסלב שאני מאוד מתחבר אליה ועוד. אבל יש את הקטע הזה שמציק לפעמים, איך יהודי לא יודע (היטב) את ה-א -ב שלו. אני מניח שלימוד תנ"ך אינו לימוד קל. לכן שאלתי תהיה מה היא הדרך הטובה ביותר לגשת אל הלימוד הזה, איך ועם איזה פירוש כדי להבין את הלימוד? ב מראש, שמעון
תשובה: וברכת ד  ח הדריכו שיהודי צריך להיות מוסיף והולך, ולהרבות בלמוד. גם תנ"ך יש ללמוד, אבל כדאי לעבור רק עם פרוש רש"י ומצודות. כל שאר הפרשנים כאשר תעבור פעם שנייה שלישית, אבל את הבסיס כדאי ללמוד עם רש"י. בשורות טובות ונחמת ירושלים יהודה הלוי עמיחי מכון התורה והארץ כפר דרום אשקלון
שאלה: קבלת מוצר בתשעת הימים: הזמנתי כיסא למחשב הביתי לפני תשעת הימים וגם כבר שילמתי עבורו. האם אני יכול לקבלו בתשעת הימים וגם להשתמש בו מיד?
תשובה: וברכת ד  אם זה צורך רפואי אפשר, אם זה סתם להנאה כדאי לדחות לאחר תשעה באב. בשורות טובות ונחמת ירושלים יהודה הלוי עמיחי מכון התורה והארץ כפר דרום אשקלון
שאלה: לימוד בישול לא כשר: אני חדש כאן באתר ורציתי לשאול שאלה באמת חשובה לי. אני מסורתי לא שומר שבת אבל מניח תפילין משתדל לקיים את המצוות. אני עוסק בתחום המטבח ואני רוצה לצאת ללימודים בנושא, הלימודים כוללים בישול שהוא לא כשר ורציתי לדעת אם זה מותר או שכדאי שלא?
תשובה: וברכת ד  אם התעודה חשובה לך, ואתה לא תאכל ולא תבשל בשר בחלב, אלא תראה בקורס, אפשר להקל בדוחק פרנסה. אבל אם אתה צריך לאכול (לטעום) או לבשל בשר בחלב אין להתיר. בשורות טובות ונחמת ירושלים יהודה הלוי עמיחי מכון התורה והארץ כפר דרום אשקלון
שאלה: שנת אבל: האם מותר לקנות תפילין חדשים בשנת אבל על אבא
תשובה: וברכת ד  תנוחם מן השמים. ראוי ובודאי שגם אביך ישמח בכך שאתה מהדר במצוות, וזה יעשה לו נחת רוח גדולה. בשורות טובות ונחמת ירושלים יהודה הלוי עמיחי מכון התורה והארץ כפר דרום אשקלון
שאלה: גרפולוגיה: עשיתי אבחון גרפולוגי במסגרת עבודתי.והודהמתי לראות עד כמה המידע על חיי היה נכון רק מכתב ידי.בין הדברים הגרפולוג רשם שיש לי "כוחות מדיה מיסטים שאיני מודעת אליהם".חשוב לציין כי הבודק לא איש דתי.זה מטריד אותי מאוד.ורציתי לשאול האם בכלל יש טעם לתת לזה יחס? ואם כן מה עלי לעשות על מנת לממש את שכתב הגרפולוג מראש!
תשובה: וברכת ד  ברור שבגרפולוגיה יש גרעין של אמת, אמנם תלוי במקצוענות של הגרפולוג. הדבר ידוע גם אצל חכמי ישראל. בכל אופן אפשר להתיחס בזהירות לדברים, לתקן מה שאפשר לתקן, להוסיף ולפעול בקדושה וטהרה. הדברים יכולים להיות ברקע אבל לא קובעים ומוחלטים. בשורות טובות ונחמת ירושלים יהודה הלוי עמיחי מכון התורה והארץ כפר דרום אשקלון
שאלה: חתונה כחוק למרות שהורי לא נשואים: :) אני מאורסת טריה. הורי לא נשואים אם כי אימי ידועה בציבור. הם יחד 30 שנה ואחנו ארבעה אחים (כמובן כולנו מאותה אמא ואבא). רציתי לדעת מה אני צריכה לעשות בכדי להתחתן כחוק. נאמר לי שאולי תהיה בעיה כלשהי כי להורי אין כתובת נישואין. אשמח לתשובה! ויום שקט, מאורסת טריה :)
תשובה: לפנות לרשום ברבנות המקומית והם ייעצו לך מה לעשות. אני מבין שהורי אמך היו נשואים ואם כן אמך הינה יהודיה כהלכה. במחלקת הנישואין ברבנות יודעים כיצד להתמודד עם הסוגיה.
שאלה: טיול לצפון בתשעת הימים לאור המצב הביטחוני: טיול בתשעת הימים אנו תושבי הדרום והוצע לנו לטייל בצפון השבוע ללא ת לאור המצב הביטחוני האם מותר לנו לצאת למרות תשעת הימים ללא חשש?
תשובה: מותר עקב המצב אל לא למקומות מסוכנים
שאלה: תשעת הימים: הרב. ברצוני לדעת האם מותר לחדש הלבשה תחתונה בתשעת הימים?
תשובה: רק אם אין אלטרנטיבה
שאלה: שמיטה:, בשנה הקרובה נצרטך לעבור בית ויש לנו הרבה עציצים של פרחים ועצים בתוך עציצים, האם יהיה מותר להעביר אותם או שיש תנאים מסויימים להעברה שצריכים להתקיים לפני שנת השמיטה, תמר
תשובה: ישוב טוב! ההלכות הללו הן מורכבות ותלויות בכמה וכמה תנאים: מאיזה חומר העציץ עשוי? האם העציף הוא נקוב? האם יש צלחת מתחת לעציץ? האם ה"נוף" (העלים המתפשטים) של הצמח בולט לצדדים מעבר להיקף של העציץ? היכן הוא יושב עכשיו? היכן הוא ישב לאחר ההעברה? מה סוג הצמח? ועוד. כאשר תתקבל אצלינו שאלה מפורטת נשמח לענות.
שאלה: פירוש: רציתי לדעת מה פירוש המילים: אדעתא דנפשיה קעביד. נתקלתי בזה שקראתי הלכות ולא הבנתי מה זה אומר. לין
תשובה: הפרוש המילולי:  לטובת עצמו עושה  לדוגמה, מותר למסור לפני שבת תיקון לגוי גם אם יעשה זאת בשבת כאשר הוא עושה זאת למען עצמו.
שאלה: חשש לאשת איש: הייתי עם פרוצה שהתברר שיש לה חבר קבוע (לא נשואים) האם על פי ההלכה מדובר באשת איש?
תשובה: אתה מעלה חשש גדול וחמור. כיצד ידע מי שהולך אל פרוצה שהיא איננה אשת איש? אולי הייתה נשואה ונפרדה מבעלה ללא גט? הדבר נכון לא רק בקשר עם פרוצה אלא בכל קשר עם אישה שאין לך היכרות מעמיקה איתה - שמא היא אשת איש? לענין השאלה שלך. לרוב הדעות חברות קבועה לא יוצרת קשר קידושין שהרי לא התחתנו על פי ההלכה ולכן איננה אשת איש. עדיין יש צד לראות חיים קבועים יחד כיוצרים קידושין או מעין קידושין ומחייבים גט. מתברר שגם למי שמחמירים בכך - לא כאשר מדובר בזוג שחי בפריצות. עיין מאמר בנושא
שאלה: מילואים בשבת: אני משרת במילואים בבאר שבע ביחידת המודיעין. אני גר באשדוד ואמרו לי שאני בשבת צריך להיות זמין לצורך הקפצה של שעה מהרגע שהתקשרו. יש לי אפשרןת לישון מלכתחילה כל השבת בבסיס ויש לי אפשרות להיות בבית ואם יקראו לי לנסוע לבסיס. האם דרך השניה חוקית מבחינה הלכתית?
תשובה: חוקית. שמור על עצמך. בהצלחה בכל
שאלה: כללי: האם למי שסובל מדיכאון מותר לשמוע שירים מראש חודש אב?
תשובה: צבי, על פי הכרתי המוגבלת במחקרים בנושא - מוזיקה מהווה אמצעי לטיפול בדיכאון קליני רק כאשר האדם המדוכא מנגן במו ידיו או מקשיב למוזיקה יחד עם המטפל. ברם, אם האדם סובל מדיכאון תגובתי, מחקרים גילו שההקשבה לשירים אשר משקפים את מצבו הנפשי עוזרים לשיקומו של המדוכה. לכן, האף שהרה"ג בן-ציון אבא שאול זצ"ל התיר רק לחולה עצבים להקשיב למוזיקה בימים אלו אבל לא לאדם הסובל מדיכאון כללי (שו"ת אור לציון ג, כה), נראה שיש לפסוק להקל לאדם הסובל מדיכאון תגובתי במוזיקה אשר גם אינה מוזיקה של שמחה (מג"א בסימן תקנא, י) וגם ממוקדת בצרכיו של המדוכה התגובתי על ידי התוכן השירי. הרי "דיכאון הוא חשש סכנה" (חשוקי חמד גיטין סב ע"א)וההקשבה לשיר מתאים היא רפואה מוכחת. כל זה נאמר כמובן רק אם לא ניתן להשיג את השיר בגירסה ווקאלית נטולת מוזיקה.
שאלה: Mום ט  באב: בקרוב יחול צום ט באב. אישי במילואים ורוב הסיכויים שגם בצום הוא יהיה. אני עם בן שנתיים לבד כבר 3 שבועות וזה מאוד קשה פיזית ונפשית. בצום יז בתמוז (בו גם הייתי לבד) לקראת סוף הצום הרגשתי כבר ממש רע. לא יכולתי לעמוד על הרגליים ובקושי רב הצלחתי לטפל בבני, בכוחותי האחרונים נתתי לו לאכול (אוכל שלא ראוי להיקרא ארוחת ערב- פשוט לא היה שום סיכוי שאני מכינה משהו) ושמתי אותו לישון. במידה ואהיה לבד גם בט באב, האם ישנן הקלות עבורי? לא יהיה לו מעון כך שאצטרך להיות איתו לבד מתחילת הצום ועד סופו. כנראה שלא תהיה לי עזרה מההורים. על בייביסיטר צעירה (שלא צמה) אני לא סומכת שתהיה איתו לבד ואם אביא מישהי אלי, הילד ירצה להיות רק איתי (בנוסף, מאז שאביו הלך לימלואים הוא נצמד אלי ומפחד להתרחק ממני יותר מידי) האם יש משהו שניתן לעשות ככדי להקל עלי בצום?
תשובה: תתחילי לצום ואם תראי שאת עומדת,להגיע לשלב שאת לא מתפקדת אז תשתי כמה שאת צריכה
שאלה: קריאת תהילים: האם מותר לקרוא תהילים לאחר ראש חודש אב?
תשובה: ירדן, כפי שמותר ללמוד תורה בימים אלו לפני תשעה באב, כל מותר לומר תהלים.
שאלה: מה פשר מה שקורה לי?: חיפשתי רב צדיק לספר לו משהו שקורה לי.אני מאוד מקווה שתדע תשובה לענות לי! זה קורה לי בשנים האחרונות.אני חולמת משהו, וכשאני קמה בבוקר אני לא זוכרת את החלום. אבל אחרי כמה חודשים פתאום קורה משהו, ואני יודעת ומכירה את המקרה הזה! כשאני מנסה להיזכר ולהבין למה הסיטואציה הזאת מוכרת לי אני פתאום ניזכרת בחלום שחלמתי! לפעמים המקרה קורה המון חודשים אחרי שאני חולמת, ולפעמים רק כמה שבועות אחרי שאני חולמת, המקרה קורה! בהתחלה חשבתי שזה סתם דה ג ה וו, שאני חושבת שהייתי בסיטואציה הזאת קודם אבל בעצם לא, אבל זה לא דה ג ה וו! כי אני מכירה את הסיטואציה! קרה מקרה ואמרתי לעצמי היי, זה בדיוק מה שחלמתי לפני כמה זמן!ואני זוכרת את החלום!אני יודעת מה ייקרה עוד שניה.מה היא תגיד ומה ייעשה! ובאמת זה מה שקורה! לכן אני מספרת לך כדי שתאמר לי אם זה סימן מלמעלה למשהו.ואם כן, זה מסמן לי משהוא טוב או רע? לפני כמה חודשים המורה חילקה לנו דפי עבודה, ואז קראתי את השאלה ואמרתי לעצמי אמאלה!אני זוכרת את המקרה הזה וואי! והתחלתי להיזכר בחלום! ידעתי שעוד מעט מישהיא מהכיתה שלי תבוא ותבקש עזרה בשאלה 3 ואני אגיד לה את התשובה.כי ככה היה בחלום! ובמציאות זה לא כזה ברור כי אנחנו לא ממש חברות.היא אף פעם לא באה לבקש ממני עזרה, זה היה רק בחלום! אבל באמת אחרי שקראתי את השאלה, אותה חברה מהחלום באה וביקשה עזרה בשאלה 3 בדיוק כמו בחלום! ואני ידעתי את התשובה כי זכרתי מה כתבתי בחלום.כתבתי את התשובה הזאת גם במציאות וזאת הייתה התשובה הנכונה! כי חלמתי את החלום הזה כמה שבועות לפני, אז זכרתי מצויין. קרה לי מקרה כזה גם היום, לכן אני מספרת לך, ידעתי מה היא הולכת להגיד ומה ייקרה. אבל הזיכרון הזה היה לשנייה ונעלם.לא סיפרתי לאף חברה (חוץ מאחת) כי פחדתי שאולי אם אני אספר למישהוא זה יפסיק ואני לא רוצה שזה יפסיק.כי ת אמת זה קצת מלחיץ אותי, אבל זה כל זמן שזה קורה זה מראה לי ש-ה לא שכח ממני.ואני שמחה ולחוצה כשזה קורה.אבל הבעיה היא שאני לא יודעת אם ה אוהב אותי כשהוא עושה לי את זה, או כועס ומאוכזב ממני.אני ממש ממש מקווה שתהיה לך תשובה!
תשובה: לשאלתך, למרת שח אמרו שאי אפשר לחלום בלא דברים בטלים (ברכות נ"ה עמוד א), חלום הינו כלי יעיל. בין אם החלום מראה לך את העתיד מתוך התת-מודע שלך שמסוגל לנתח את ההווה למען דעת העתיד כעמדה בח שאין מראין לו לאדם אלא מהרהורי לבו(שם בגמרא)וביו עם החלום הוא לפעמים סוג של מתנה מה  הניתן לבני אדם כדי להכין אותנו בתת-מודע לאירועים עתידיים - אין בו כל נזק. ולשאלתך האם ה  אוהב אותך, הרי אנו אומרים כל בוקר שה  נתן בנו נשמה טהורה - הנשמה נשארת טהורה למרות טעויותנו - וה  אובה את כולנו בטוהר הפנימי שלנו.
שאלה: שינה מול הדלת: הבנתי שלפי היהדות אין לישון מול הדלת. אפשר לדעת 1. למה? 2. קורה משהו אם ישנו ככה פעם? מראש
תשובה: גלי, אין שום איסור אן אזהרה בהידות נגד שינה מול הדלת. ישנה רק מוצה לעסוק בתורה (קריאת שמע) ובדיבור עם הקב"ה (לפחות ברכת המפיל) לפני השינה.
שאלה: נוסע לחו"ל לעבודה בתשעה באב: בתשעה באב אהיה בחו"ל מטעם עבודתי ואפגש עם לקוחות החברה. האם אפשר לצחצח שיניים ולהסתרק כדי להראות נורמלי מול לקוחות החברה? נוסע לחו"ל
תשובה: לצחצח שיניים - מצד הדין אסור, אך כתבו הפוסקים שמי שחייב את זה מותר לו, לדעתי, אם מדובר עם מי פה בלי מים בכלל יש מקום להתיר, ולכן עדיף לשטוף במי פה בלי מים, אמנם אם אי אפשר מותר להטות את הראש כלפי מטה ולשטוף את הפה אפילו עם מים (כמובן כשלא בולעים). לגבי להסתרק אין כל איסור בתשעה באב. אני משער שאתה במצב של חוסר ברירה, כי גם עבודה בתשעה באב אינה פשוטה הלכתית. בתקווה שכל הצומות יהפכו לשמחה במהרה לעיון נוסף: משנה ברורה תקסז סעיף יא (מחיי אדם קלב - כ) לגבי עבודה - שולחן ערוך בסוף סימן תקנד
שאלה: הבאת ילדים: בעלי ואני נשואים פעם שנייה, מזה שנתיים. יש לו 2 ילדים מנישואים קודמים (בן ובת), וגם לי יש 2 ילדים מנישואים קודמים (בן ובת). יש לנו 2 תינוקות שלנו (2 בנות). ביתנו הקטנה (השנייה המשותפת) נולדה לפני כחודש. אני לא מעוניינת לקחת אמצעי מניעה היות ואני מרגישה ברוך השם פיסית ונפשית מוכנה לעוד ילד, ובאמונה ובתפיסה שלי אינני מרגישה שצריך למנוע מנשמה להגיע לעולם בלא סיבה מוצדקת. מה גם שכלכלית אנחנו ר גמור ברוך השם. בעלי לעומת זאת לא מרגיש כמוני. הוא מרגיש שקשה לו כי זה נישואים שניים והילדים שלו מנישואיו הקודמים לא נמצאים לידו (הם גרים בחיפה ואנו באזור המרכז), וכן הוא מרגיש שקשה לו עם ילדיי שלי מנישואיי הקודמים אשר מתגוררים עימנו. הוא שמח מאוד על הולדת 2 הבנות שלנו אולם אומר שהוא חושש שיתמוטט וכן אינו רוצה להיות אב מבוגר (הוא בן 43). הוא אומר שהוא לא חרדי ולדבריו "לא רוצה להביא ילדים בלי סוף". אני בעלת תשובה, הוא דתי לאומי. כיצד עליי לנהוג?
תשובה: שלו  וברכת ד  יש הרבה משתנים בשאלה, יש לגשת לאדם שמכיר אותכם ולדבר אתו בצורה גלויה ולהגיע להבנות. אין אפשרות לענות על שאלה מורכבת כזאת באינטרנט. צום החמישי לששון ולשמחה יהודה הלוי עמיחי מכון התורה והארץ
שאלה: הדפסה מעבודה: אני כבר המון זמן פעם ב. שולחת לאבא שלי משהו להדפיס שידפיס בעבודה. ושאני שולחת אני לא רושמת אבא תדפיס או משהו כזה, כי ממה שהבנתי כנראה הבוס של אבא שלי יכול להסתכל על זה. ואני לא יודעת אם מותר להדפיס שם! בדרך כלל אני מבקשת ממנו דף או שניים, והוא עושה 2 עותקים בדרך כלל בדף. אבל גם שלחתי לו עבודות, ויכול להיות שהייתי צריכה לתקן אותם- ואז הוא הדפיס פעמיים. ואם מחשבים הכל זה כבר כמה שנים! אז זה יוצא המון דפים. דיברתי על זה עם אמא שלי והיא אמרה שאני לא רושמת להדפיס בהודעה בגלל שאסור להדפיס ספרים, וכמות מועטה כל פעם זה לא אסור. אבל אני לא יודעת עדיין. אני חושבת שאם אני אבקש מאבא שלי לשאול את הבוס שלו הוא יצחק או לא ירצה, אז עדיין לא בקשתי ממנו (ניראה לי) מותר לי להמשיך לבקש ממנו להדפיס דברים להבא? ומה לעשות עם כל מה שהדפסתי, זה נחשב גזל? ויום טוב סליחה על הטרחה
תשובה: צריך לדעת מה האמת. אין דרך אחרת מאשר לדבר עם אבא שלך. תסבירי לאבא שלך שאת חוששת שזה סוג של גזל. תבקשי ממנו שבשבילך ידבר עם הבוס. אפשר גם להציע ת העלות עבור כל דף (20 אג.)
שאלה: מעגל ריפוי ב9 ימים: לרב הנכבד, האם מותר ב9 הימים לעשות מעגל ריפוי לפצועי צה ל שנפצעו במבצע ולשיר את "רחם" בפה ללא כלי נגינה? ב מראש חניאלה
תשובה: מותר
שאלה: כלב וכפרת עוונות: אומרים שכשהכלב שלך מת זה כדי לכפר עוונות שלך אז רציתי לדעת האם זה באמת נכון? הכלבה שלי המליטה זכר ונקבה והנקבה מתה
תשובה: לא יודע מהיכן המקור, אני מכיר לגבי ילדיו הקטנים של האדם.
שאלה: ומה עם זה שקר? אולי פשוט יותר נעים לנו החיים באמונה?!: אמונה. חיים שלמים של אמונה. שכלית. ריגשית. ומה אם הכל שקר? מה אם יותר נוח לנו לחיות עם האמונה שמישהו דואג לעשות לנו מה שהכי טוב לנו? שאנשים שסובלים הם בעצם אולי הצדיקים שהקב"ה סומך עליהם שיצליחו להתמודד ושאנשים מתים כי הקב"ה רוצה אותם לידו? לא נשמע קצת כאילו כתבנו סיבה לדברים שקשים לנו?? שבסופם של החיים יש שכר לאדם שמשתדל ושלא סתם כל הזמן יעקפו אותו בסופר בגלל שהוא משתדל לא להתווכח ולכעוס על דברים שכאלו, למרות שהוא באמת ממהר ועבר עליו יום מעייף גם ככה?! שיש לנו תפקיד ושאנחנו לא סתם מיותרים פה בעולם? נעים לנו לדעת שיש תכלית לקיום ושלא פשוט נולדים, גדלים, נהנים לפעמים, פוגעים בטעות, נפגעים מאחרים, לומדים, חווים קשים, יוצאים לעבוד, מתחתנים, שמחים, עצובים, מרויחים כסף, מתמודדים עם לנהל חיים, קונים אוכל ודירה, בשביל מה? בשביל שהילדים שלנו יוכלו לחיות ולהתחיל הכל מההתחלה, בזמן שאנחנו חיים את הסוף, ומתים. אולי עדיף לחיות באמונה גם אם בסופו של דבר זה שקר. בלי האמונה יהיה לי קשה מאוד לקום בבוקר. אבל, למה לא פשוט לזרוק הכל? למה לא לגמור עכשיו? ואיך יכול להיות שבזמן שאני באמת מרגישה שאני מאמינה! באמת הקב"ה נמצא ועושה הכי טוב בשבילנו! אמונה אחרת מתמיד! בטחון אמיתי! עדיין יש לי שאלות כאלו שמציקות לי.??!? נכון שהן השתנו, אבל חשבתי שהשאלות יבאו ממקום אחר. האמונה שלי, היא אמיתית! ומה אם יום אחד היא כבר לא תיהיה?
תשובה: לך השאלה שלך טובה ונכונה ומצוינת רק במקרה שה אמונה  לא מחייבת את האדם בשום דבר. הוא חי את חייו ונעזר באמונה רק בשביל להרגיש טוב עם עצמו. יתכן שזה כך אצל הגויים, אבל בעם ישראל זה ממש לא נכון. חיים של אמונה, משמעותם חיים של קבלת עול מלכות שמים. חיים שאני חי מתוך הבנה שלא אני במרכז אלא הקב"ה במרכז, וזה מחייב אותי בצורה מוחלטת. מסלול החיים שתארת הוא מסלול חיים שמשותף כמעט לכל בני האדם. השאלה היא לא מה המסלול, אלא איפה אני בתוך המסלול הזה ולשם מה אני חי אותו. האם אני מתחתן כי כולם עושים את זה, או שאני מקים משפחה מתוך הבנה שזה השליחות שלי בעולם, ושזה מחייב אותי ללא מעט ויתורים. האם אני הולך לעבוד ולהרויח כסף רק בשביל לממן עוד טיסה לחו"ל או שכל הכסף שאני מרויח נועד לעשות בו דברים טובים (כמובן, גם לדאוג למשפחה זה דבר טוב וחשוב ומצוה) כשחיים עם משמעות כזו, ממילא אין סיבה  לגמור עכשיו, אדרבה יש לנו שאיפה להיות אנשים יותר טובים, לתקן את המידות שלנו, לדאוג לאנשים אחרים וכו. כמובן, מעבר לזה, חשוב ללמוד ולפתח את האמונה אבל יש משמעות לפיתוח האמונה רק כאשר הוא מלווה בחיים שמונחים על פי התורה ועל פי רצונו של בורא עולם חזקי ואמצי טוביה tsbias1 gmail.com